**รายงานการประชุมผู้ตรวจประเมินการจัดการพลังงานภายในมหาวิทยาลัยมหิดล ครั้งที่ 4-1/2559**

**วันพุธที่ 23 พฤศจิกายน 2559 เวลา 13.30 – 16.30 น.**

**ณ ห้องประชุม 530 ชั้น 5 อาคารสำนักงานอธิการบดี มหาวิทยาลัยมหิดล**

|  |  |  |  |
| --- | --- | --- | --- |
| **ผู้ที่มาประชุม** | |  |  |
| 1 | ศาสตราจารย์คลินิก นายแพทย์โชคชัย เมธีไตรรัตน์ | รองอธิการบดีฝ่ายบริหาร | ประธานกรรมการ |
| 2 | นางหฤทัย เที่ยงธรรม | ผู้อำนวยการกองพัฒนาคุณภาพ | รองประธานกรรมการ |
| 3 | นางสาวกมลวรรณ พงสวัสดิ์ | นายกสโมสรนักศึกษา คณะสิ่งแวดล้อมและทรัพยากรศาสตร์ | กรรมการ |
| 4 | นางวลัยพร โลหะประภากุล | คณะแพทยศาสตร์ศิริราชพยาบาล | กรรมการ |
| 5 | นายสมศักดิ์ มาเจริญ | โรงเรียนพยาบาลรามาธิบดี โรงพยาบาลรามาธิบดี | กรรมการ |
| 6 | นายสมศักดิ์ เลาะพึ่ง | คณะเวชศาสตร์เขตร้อน | กรรมการ |
| 7 | นายพิทยา ประทุมแก้ว | คณะสัตวแพทยศาสตร์ | กรรมการ |
| 8 | นายยิ่งยศ ปัจฉิมเพ็ชร์ | ศูนย์การแพทย์กาญจนาภิเษก | กรรมการ |
| 9 | นายนันทวุธ คชนันทน์ | คณะพยาบาลศาสตร์ | กรรมการ |
| 10 | ผู้ช่วยศาสตราจารย์สุวิสา มหาสันทนะ(ผู้แทน) | คณะสาธารณสุขศาสตร์ | กรรมการ |
| 11 | นายสาธร เกาะกิ่ง | วิทยาลัยดุริยางคศิลป์ | กรรมการ |
| 12 | นายเศรษฐวุฒิ ผุยหนองโพธิ์ (ผู้แทน) | วิทยาลัยนานาชาติ | กรรมการ |
| 13 | นางโกสุม ประเสริฐพันธุ์ | คณะสังคมศาสตร์และมนุษยศาสตร์ | กรรมการ |
| 14 | นางสาวศันสณีย์ ศิริลักษณ์ | ศูนย์การเรียนรู้มหิดล | กรรมการ |
| 15 | นายอภิรมย์ อังสุรัตน์ | คณะสิ่งแวดล้อมและทรัพยากรศาสตร์ | กรรมการ |
| 16 | นายมนตรี เปรมเจริญ | คณะวิศวกรรมศาสตร์ | กรรมการ |
| 17 | อาจารย์ ดร.คัคนานต์ สรุงบุญมี | คณะเทคนิคการแพทย์ | กรรมการ |
| 18 | นายชาญเดช แสงงาม | คณะเภสัชศาสตร์ | กรรมการ |
| 19 | นายนพรัตน์ นาคไร่ขิง | คณะกายภาพบำบัด | กรรมการ |
| 20 | นางวิภาวี วิสาวะโท | ศูนย์สัตว์ทดลองแห่งชาติ | กรรมการ |
| 21 | ดร.สุวัฒน์ชัย จันทร์เฮง | วิทยาลัยราชสุดา | กรรมการ |
| 22 | นายพศิน เล้าโสภาภิรมย์ (ผู้แทน) | วิทยาลัยศาสนศึกษา | กรรมการ |
| 23 | นายสามารถ ราษฎร์นิยม | สถาบันพัฒนาสุขภาพอาเซียน | กรรมการ |
| 24 | นายเจษฎา สุขดี | วิทยาลัยการจัดการ | กรรมการ |
| 25 | นางสาวอำภา สุจิณโณ | วิทยาลัยวิทยาศาสตร์และเทคโนโลยีการกีฬา | กรรมการ |
| 26 | นายสมเกียรติ เขียวแก่ | สถาบันวิจัยประชากรและสังคม | กรรมการ |
| 27 | นางขวัญฤทัย ราชสีห์ | บัณฑิตวิทยาลัย | กรรมการ |
| 28 | นายวิเชษฐ์ ประทีป | สถาบันแห่งชาติเพื่อการพัฒนาเด็กและครอบครัว | กรรมการ |
| 29 | นายตะวัน พลชนะ | หอสมุดและคลังความรู้มหาวิทยาลัยมหิดล | กรรมการ |
| 30 | นายปาลิน ใจตา | ศูนย์บริหารสินทรัพย์ | กรรมการ |
| 31 | นายสุวัฒน์ สุกไส | กองกิจการนักศึกษา | กรรมการ |
| 32 | นางสาวขนิษฐา สามิตร์(ผู้แทน) | วิทยาเขตอำนาจเจริญ มหาวิทยาลัยมหิดล | กรรมการ |
| 33 | นางสาวจิดาภา เอนกกุลชัย(ผู้แทน) | วิทยาเขตกาญจนบุรีมหาวิทยาลัยมหิดล | กรรมการ |
| 34 | ดร.วีระเดช มีอินเกิด | วิทยาเขตนครสวรรค์ มหาวิทยาลัยมหิดล | กรรมการ |
| 35 | นายเมธาวี ชาบัญ | กองกายภาพและสิ่งแวดล้อมกรรมการและเลขานุการ | |
|  |  |  |  |
| **ผู้ไม่มาประชุม** | |  |  |
| 1 | นายคมสันต์ เดือนฉาย | นายกสโมสรนักศึกษา มหาวิทยาลัยมหิดล | ติดเรียน |
| 2 | นายชินกฤต หล่อปิยานนท์ | ประธานสภานักศึกษา มหาวิทยาลัยมหิดล | ติดเรียน |
| 3 | นายพรชัย ชัยเลิศดิลกกุล | นายกสโมสรนักศึกษา คณะวิศวกรรมศาสตร์ | ติดเรียน |
| 4 | นายฉัตรชัย เชิงทวี | สำนักงานอธิการบดี | ติดราชการ |
| 5 | รองศาสตราจารย์ดร.พิศลย์ เสนาวงษ์ | คณะทันตแพทยศาสตร์ | ติดราชการ |
| 6 | นายสาธิต ทองไกร | คณะแพทยศาสตร์โรงพยาบาลรามาธิบดี | ติดราชการ |
| 7 | รองศาสตราจารย์ดร.ชาติชาย กฤตนัย | สถาบันชีววิทยาศาสตร์โมเลกุล | ติดราชการ |
| 8 | นายวัชรพงษ์ ทิมกุล | คณะวิทยาศาสตร์ | ติดราชการ |
| 9 | นายสุชาติ ศิริเศรษฐานนท์ | สถาบันโภชนาการ | ติดราชการ |
| 10 | ผู้ช่วยศาสตราจารย์ดร.พัชรินทร์ ปัญจบุรี | สถาบันนวัตกรรมการเรียนรู้ | ติดราชการ |
| 11 | นายอำนวย แก้วประเสริฐ | สถาบันวิจัยภาษาและวัฒนธรรมเอเชีย | ติดราชการ |
| 12 | นายสุพจน์ ศุภศรี | คณะศิลปศาสตร์ | ติดราชการ |
| 13 | นายวันบูรณ์ ปุญญะศรี | คณะเทคโนโลยีสารสนเทศและการสื่อสาร | ติดราชการ |
| **ผู้ที่เข้าร่วมประชุม** | |  |  |
| 1 | นายมาโนชญ์ เหล็กดำรง | ผู้อำนวยการกองกายภาพและสิ่งแวดล้อม | |
| 2 | นางสาวศรัญญา จรรโลงพิทักษ์ | กองกายภาพและสิ่งแวดล้อม นักวิทยาศาสตร์ | |

**เริ่มประชุมเวลา 13.30 น.**

**ประธานที่ประชุม:ศาสตราจารย์คลินิก นายแพทย์โชคชัย เมธีไตรรัตน์:รองอธิการบดีฝ่ายบริหาร**

**กรรมการและเลขานุการ :นายเมธาวี ชาบัญ : วิศวกร งานพัฒนาเพื่อความยั่งยืน**

**ระเบียบวาระที่ 1 เรื่องแจ้งเพื่อทราบ**

**ศาสตราจารย์คลินิก นายแพทย์โชคชัย เมธีไตรรัตน์**ประธานในที่ประชุม ได้เปิดประชุมคณะผู้ตรวจประเมินการจัดการพลังงานภายในมหาวิทยาลัยมหิดล ครั้งที่ 4-1/2559 วันพุธที่ 23 พฤศจิกายน 2559 แจ้งให้ดำเนินการตามระเบียบวาระการประชุมดังต่อไปนี้

* 1. **คำสั่งแต่งตั้งคณะผู้ตรวจประเมินการจัดการพลังงานภายในมหาวิทยาลัยมหิดล ที่ 1183/2559 ลงวันที่ 2พฤษภาคม 2559**

**ผู้นำเสนอ ศาสตราจารย์คลินิก นายแพทย์โชคชัย เมธีไตรรัตน์** ประธานในที่ประชุม ได้แจ้งให้ที่ประชุมทราบว่า มหาวิทยลัยมหิดล ได้มีคำสั่งแต่งตั้ง คณะผู้ตรวจประเมินการจัดการพลังงานภายในมหาวิทยาลัยมหิดล ที่ 1183/2559 ลงวันที่ 2 พฤษภาคม 2559 เพื่อให้การจัดการพลังงานของมหาวิทยาลัย เป็นไปอย่างมีประสิทธิภาพและประสิทธิผลมากยิ่งขึ้น และให้กรรมการที่มีรายชื่อแต่งตั้งเพิ่มมาใหม่แนะนำตัว

**มติที่ประชุมรับทราบ**

* 1. **โครงการส่งเสริมการปรับเปลี่ยนเครื่องปรับอากาศ ชนิด Variable speed/Inverter ทดแทนของเดิมในอาคารควบคุมภาครัฐ**

**ผู้นำเสนอ นายเมธาวี ชาบัญ กรรมการและเลขานุการ** ได้แจ้งให้ที่ประชุมทราบเกี่ยวกับความก้าวหน้าของโครงการส่งเสริมการปรับเปลี่ยนเครื่องปรับอากาศ ชนิด Variable seep/Inverter ทดแทนของเดิมในอาคารควบคุมภาครัฐ ปี 2558 ว่า โครงการนี้เป็นโครงการของกรมพัฒนาพลังงานทดแทนและอนุรักษ์พลังงาน (พพ.) ที่มหาวิทยาลัยมหิดล ศาลายา ได้รับการสนับสนุน ทั้งหมด 300 เครื่อง ขณะนี้ บริษัท ซัยโจ เด็นกิ อินเตอร์เนชั่นแนล จำกัด ได้นำเครื่องปรับอากาศเข้ามาติดตั้งแล้ว โดยเริ่มติดตั้งที่ สถาบันพัฒนาสุขภาพอาเซียน บัณฑิตวิทยาลัย คณะเทคนิคการแพทย์ คณะสังคมศาสตร์และมนุษยศาสตร์ ศูนย์สัตว์ทดลองแห่งชาติ จำนวนรวม 70 เครื่อง ส่วนงานที่เหลือจะติดตั้งให้แล้วเสร็จภายใน 3 เดือน ส่วนการขอสนับสนุนในปีงบประมาณ 2559 ที่ขอไปจำนวน 1728 เครื่อง กรมพัฒนาพลังงานทดแทนและอนุรักษ์พลังงาน ได้ยกเลิกการประมูล ต้องรอการประมูลหาผู้รับจ้างรายใหม่ และต้องรอการจัดหางบประมาณในปีงบประมาณ 2560 เพื่อมาใช้ในโครงการนี้ด้วย สำหรับการขอสนับสนุนในปีงบประมาณ 2560 ส่วนงานสามารถส่งรายละเอียดมาที่ฝ่ายเลขานุการ ภายใต้เงื่อนไขเดิม คือ เครื่องปรับอากาศที่มีอายุเกิน 10 ปี เพื่อรวบรวมข้อมูลส่งให้ กรมพัฒนาพลังงานทดแทนและอนุรักษ์พลังงาน ต่อไป

**มติที่ประชุมรับทราบ**

* 1. **โครงการ การประเมินและการทวนสอบคาร์บอนฟุตพริ้นท์ของส่วนงาน**

**ผู้นำเสนอ นายมาโนชญ์ เหล็กดำรงผู้อำนวยการกองกายภาพและสิ่งแวดล้อม** ได้แจ้งให้ที่ประชุมทราบเกี่ยวกับโครงการการประเมินและการทวนสอบคาร์บอนฟุตพริ้นท์ของส่วนงาน ว่า ในปี 2560 มหาวิทยาลัยมหิดล มีนโยบายส่งเสริมการเป็นสังคมคาร์บอนต่ำ หนึ่งในโครงการที่จะทำคือ การประเมินและการทวนสอบคาร์บอนฟุตพริ้นท์ของส่วนงาน เป็นการต่อยอดจากปีที่ผ่านมา หลังจากที่ได้มีการแต่งตั้งคณะกรรมการ และการจัดฝึกอบรมการประเมินคาร์บอนฟุตพริ้นท์ รวมทั้งได้มีการเก็บข้อมูลของส่วนงานต่างๆ ปีนี้จะต้องมีการประเมินและการทวนสอบ ว่าข้อมูลมีความถูกต้องตามตัวชี้วัดหรือไม่ เพื่อนำไปสู่การยกระดับขอขึ้นทะเบียนเป็นองค์การที่มีการประเมินคาร์บอนฟุตพริ้นท์ ถ้าผ่านก็จะได้ตราสัญลักษณ์ โดยในปี2560 ส่วนงานแรกที่จะนำร่องของโครงการนี้ คือ ศูนย์การแพทย์กาญจนาภิเษก ซึ่งกองกายภาพและสิ่งแวดล้อม จะเช้าไปช่วยจัดทำระบบและจัดทีมเข้าไปทำการประเมินให้ ส่วนงานอื่นๆ ก็เตรียมความพร้อมและเรียนรู้แนวทางไปด้วยกัน เป้าหมายเพื่อให้ทุกส่วนงานภายในมหาวิทยาลัยมหิดล ได้รับการประเมินและผ่านทั้งหมด และมหาวิทยาลัยมหิดลจะเป็นมหาวิทยาลัยแรกที่ผ่านการประเมินและทวนสอบคาร์บอนฟุตพริ้นท์องค์กรอย่างครบวงจร

**มติที่ประชุมรับทราบ**

**ระเบียบวาระที่ 2 เรื่องเสนอเพื่อรับรอง**

**2.1 รับรองร่างรายงานการประชุมคณะผู้ตรวจประเมินการจัดการพลังงานภายในมหาวิทยาลัยมหิดล ครั้งที่ 3-1/2558 ลงวันที่ 23 พฤศจิกายน 2558**

**ผู้นำเสนอ ศาสตราจารย์คลินิก นายแพทย์โชคชัย เมธีไตรรัตน์** ประธานกรรมการ ได้ให้ฝ่ายเลขานุการ รายงานรายละเอียด ร่างรายงานการประชุมคณะผู้ตรวจประเมินการจัดการพลังงานภายในมหาวิทยาลัยมหิดล ครั้งที่ 3-1/2558 ลงวันที่ 23 พฤศจิกายน 2558 เพื่อให้ที่กรรมการในประชุมร่วมกันตรวจรับรอง

**มติที่ประชุมรับรองรายงานการประชุม**

**ระเบียบวาระที่ 3 เรื่องสืบเนื่อง 3.1 สรุปผลการตรวจประเมินการจัดการพลังงานภายในมหาวิทยาลัยมหิดลของแต่ละส่วนงานปี2559**

**ผู้นำเสนอ นายเมธาวี ชาบัญ กรรมการและเลขานุการ** ได้รายงานให้ที่ประชุมทราบเกี่ยวกับการตรวจติดตามและประเมินผลการจัดการพลังงานภายในมหาวิทยาลัยมหิดลของแต่ละส่วนงาน ประจำปี 2559 ว่าจากการเข้าตรวจติดตามและประเมินการจัดการพลังงานภายในของทุกส่วนงาน โภชนาการ สรุปผลได้ว่า การจัดการพลังงานภายในของส่วนงานสามารถดำเนินการได้ครบถ้วนและผ่านการประเมินทั้งหมด มี1ส่วนงานที่ไม่ส่งรายงาน คือกองกิจการนักศึกษา เนื่องจากเจ้าหน้าที่ที่รับผิดชอบ ลาออกจากราชการ เล่มรายงานที่ถูกต้องครบถ้วน มี 2 ส่วนงาน คือวิทยาลัยนานาชาติและสถาบันโภชนาการ อีก 27 ส่วนงานถูกต้องแต่ไม่ครบถ้วน มีแก้ไขเพิ่มเติม ส่วนงานที่ต้องส่งเล่มรายงานให้ กรมพัฒนาพลังงานทดแทนและอนุรักษ์พลังงาน มี 10 ส่วนงาน ส่งตรงตามเวลาครบทั้งหมด ในส่วนของมหาวิทยามหิดลศาลายา ฝ่ายเลขานุการ ได้รวบรวมจัดทำเล่มรายงานการจัดการพลังงานภายในมหาวิทยาลัยมหิดล ศาลายา ประจำปี 2559 โดยจัดส่งกรมพัฒนาพลังงานทดแทนและอนุรักษ์พลังงาน เรียบร้อยแล้ว

**ประธานกรรมการ** ได้กล่าวขอบคุณทุกส่วนงานที่ได้ร่วมมือร่วมใจกัน ในการดำเนินการจัดการพลังงานจนสำเร็จด้วยดี

**มติที่ประชุม**รับทราบ

**ระเบียบวาระที่ 4 เรื่องเสนอเพื่อพิจารณา**

**4.1 แนวทางการตรวจติดตามและประเมินการจัดการพลังงานภายในองค์กร (Audit Checklist) 8 ขั้นตอน**

**ผู้นำเสนอ นายเมธาวี ชาบัญ กรรมการและเลขานุการ** ได้รายงานให้ที่ประชุมทราบเกี่ยวกับแนวทางการตรวจติดตาม

และประเมินการจัดการพลังงานภายในองค์กร มหาวิทยาลัยมหิดลว่า จะมีการตรวจประเมินในเดือนมกราคมและเดือนกุมภาพันธ์ 2560 คณะผู้ตรวจประเมินจะต้องตรวจติดตามและประเมินการจัดการพลังงาน ถูกต้อง ครบถ้วนตามขั้นตอนที่กฏหมายกำหนด พร้อมให้คำแนะนำส่วนงานด้วย ดังนี้

ขั้นตอนที่ 1 การจัดตั้งคณะทำงานด้านการจัดการพลังงาน

ขั้นตอนที่ 2 การประเมินสถานภาพการจัดการพลังงานเบื้องต้น

ขั้นตอนที่ 3 การกําหนดนโยบายอนุรักษ์พลังงานและเผยแพร่ประชาสัมพันธ์

ขั้นตอนที่ 4 การประเมินศักยภาพการอนุรักษ์พลังงาน

ขั้นตอนที่ 5 กำหนดเป้าหมายและแผนอนุรักษ์พลังงานรวมทั้งแผนฝึกอบรมและแผนกิจกรรม

ขั้นตอนที่ 6 การดำเนินการตรวจสอบและวิเคราะห์การปฏิบัติตามเป้าหมายและแผนอนุรักษ์พลังงาน

ขั้นตอนที่ 7 การตรวจติดตามและประเมินการจัดการพลังงาน

ขั้นตอนที่ 8 การทบทวน วิเคราะห์และแก้ไขข้อบกพร่องของการจัดการพลังงาน

**มติที่ประชุมเห็นชอบ**

**4.2 แผนงานการตรวจประเมินการจัดการพลังงานในแต่ละส่วนงานภายในมหาวิทยาลัยมหิดล**

**ผู้นำเสนอ นายเมธาวี ชาบัญ กรรมการและเลขานุการ** ได้รายงานให้ที่ประชุมทราบเกี่ยวกับแผนงานการตรวจประเมินการจัดการพลังงานภายในแต่ละส่วนงานภายในมหาวิทยาลัยมหิดล ว่าฝ่ายเลขานุการได้จัดทำตารางแผนการเข้าตรวจประเมินการจัดการพลังงานภายในแต่ละส่วนงาน ในเดือนมกราคม-กุมภาพันธ์ 2560 นำเสนอให้ที่ประชุมได้ร่วมกันพิจารณาตามความเหมาะสมที่ประชุมได้ร่วมกันแสดงความคิดเห็นสรุปได้ดังนี้ ระยะเวลาในการเข้าตรวจประเมิน เริ่มวันพุธที่ 10 มกราคม 2560 สิ้นสุด วันพฤหัสบดีที่ 28 กุมภาพันธ์ 2560 โดยให้ส่วนงานที่ประสงค์จะแก้ไข วัน เวลา ให้แจ้งวัน เวลา ที่พร้อมให้คณะผู้ตรวจประเมินเข้าตรวจประเมิน มายังฝ่ายกรรมการและเลขานุการ ภายในวันพุธที่ 30 พฤศจิกายน 2559 เพื่อฝ่ายเลขานุการ จะจัดส่งแผนงานการตรวจประเมินชุดใหม่กลับไปยังส่วนงานและคณะผู้ตรวจประเมิน ระบุวัน เวลา ชื่อส่วนงาน ท่านละ 3 ส่วนงาน และให้คณะผู้ตรวจประเมินส่งกลับมายังฝ่ายเลขานุการ ภายในวันอังคารที่ 15 ธันวาคม 2559

**ผู้อำนวยการกองกายภาพและสิ่งแวดล้อม** ได้เสนอแนวทางให้คณะกรรมการทุกส่วนงานช่วยคิดเกณฑ์การจัดทำการจัดการพลังงานให้สูงกว่ามาตรฐานที่กฎหมายกำหนด เพื่อตอบสนองในการที่มหาวิทยาลัยมหิดลจะก้าวไปสู่มหาวิทยาลัยชั้นนำของโลก

**ประธานกรรมการ** ให้กรรมการทุกท่าน กลับไปหารือส่วนงานเพื่อกำหนดวัน เวลา ที่พร้อมรับการตรวจประเมิน และแจ้งมายังฝ่ายกรรมการและเลขานุการ เพื่อจัดทำแผนให้สอดคล้องกันต่อไป พร้อมทั้งให้ฝ่ายเลขานุการสรุปผลการตรวจประเมินของทุกส่วนงาน มานำเสนอในที่ประชุมครั้งต่อไปด้วย

**มติที่ประชุมเห็นชอบและฝ่ายกรรมการและเลขานุการ รับไปดำเนินการ**

**ระเบียบวาระที่ 5 เรื่องอื่นๆ (ไม่มี)**

**ปิดประชุมเวลา : 15.30 น.**

ผู้บันทึกร่างรายงานการประชุม

ลงชื่อ......................................

(นายเมธาวี ชาบัญ)

กรรมการและเลขานุการ

ผู้ตรวจบันทึกร่างรายงานการประชุม

ลงชื่อ................................................

(ศาสตราจารย์คลินิก นายแพทย์โชคชัย เมธีไตรรัตน์)

ประธานกรรมการ